Kalliope

**Kalliope** (gresk: Καλλιόπη, *Kalliopē*; «hun med den vakre stemmen») er i henhold til gresk mytologi en av de ni musene. Hun var sammen med de åtte andre datter av Zevs og Mnemosyne. Kalliope var muse for episk poesi og man tenkte seg at hun var Homers egen muse, inspirasjonen for *[[Odysseen]]* og *[[Iliaden]]*. Hun var også gudinne for veltalenhet, og som begunstiget sin gaver til konger og fyrster.

Det var først i klassisk tid at musene ble gitt særskilte kunstneriske områder og Kalliope ble navngitt som musen av episk poesi. I denne skikkelse ble hun i kunsten framstilt som holde en skrivetavle og en griffel, eller med en skriftrull som symboliserte det samme. I eldre kunst holdt hun en lyre.

## Ulike maker
En redegjørelse forteller at Kalliope var elskerinnen til krigsguden Ares og at hun fødte ham flere sønner: Mygdon, Edonos, Biston, og Odomantos (eller Odomas), henholdsvis grunnleggere av trakiske stammer kjent som mygdonere, edonere, bistonere, og odomantere.

En annen tradisjon hevder at hun var maken til guden Apollon eller med kong Oiagros av Trakia, og med en av disse fikk hun sønnene Linos og Orfeus 

Mens Apollon ga Orfeus en lyre og lærte ham å spille, var det hans mor som lærte ham lage vers og synge. I henhold Hesiod var Kalliope den klokeste av musene foruten også den mest selvsikre. Apollonios Rhodios forteller at Kalliope giftet seg med Oiagros i nærheten av Pimpleia som lå ved fjellet Olympos. Da hennes sønn Orfeus ble revet i stykker og lemlestet av mænadene, de ville tilhengerne av Dionysos, fant Kalliope hans hode og fikk det oppbevart i helligdommen på øya Lesbos.

## Musene
De ni muser er:
* *[[Erato]]* (lyrisk diktning)
* *[[Evterpe]]* (elegisk diktning)
* *[[Kalliope]]* (episk diktning)
* *[[Kleio]]* (historieskrivning)
* *[[Melpomene]]* (tragedie) 
* *[[Polyhymnia]]* (mimisk kunst) 
* *[[Terpsikhore]]* (dans)
* *[[Thalia]]* (komedie) 
* *[[Urania]]* (astronomi)

## Galleri

Fil:1745 - Milano - Via Morigi - Statua 700sca di Calliope - Foto Giovanni Dall'Orto - 18-May-2007.jpg|Barokkskulptur i Milano
Fil:8002.Kaliope(Muse des heroischen Gesanges u.Heldendichtung-1752)Musenrondell-Sanssouci Steffen Heilfort.JPG|Kalliope, Musenrondell-Sanssouci, 1752
Fil:Calliope Pio-Clementino Inv312.jpg|Kalliope, romersk marmorskulptur, 100-tallet e.Kr., Vatikanmuseene 
Fil:Muse Glyptothek Munich 266.jpg|Kalliope, romersk kopi av gresk original, ca. 130 e.Kr., Glyptothek, München
Fil:N02Kalliope.jpg|Kalliope, Schlosspark Schönbrunn, Wien, 1773–1780
File:Kalliope (Muse der epischen Dichtung) - Jakob Emanuel Handmann (Jegenstorf Chateau).jpg|Kalliope, maleri Jakob Emanuel Handmann, 1775
File:Calliope by Joseph Fagnani.jpg|Kalliope, maleri Giuseppe Fagnani, 1869
File:Calliope, Urania et Terpsichore by Pierre Mignard.jpg|*Calliope, Urania et Terpsichore*, maleri Pierre Mignard, 1746
File:Calliope, Muse of Epic Poetry by Giovanni Baglione.jpg|Kalliope, maleri Giovanni Baglione, 1600-tallet
File:The Muse Calliope by Eustache Le Sueur.jpg|Kalliope, maleri Eustache Le Sueur, 1650-1652


## Referanser


## Eksterne lenker
* 
* «Kalliope», *Theoi.com*
* Warburg Institute Iconographic Database , billeddatabase med rundt 40 bilder av Kalliope